Iisakki Vahe

Isak (Iisakki) Vahe (14. heinäkuuta 1860 Eura – 3. tammikuuta 1929 Haapavesi) oli suomalainen maanviljelijä ja kunnallisneuvos joka oli Suomalaisen puolueen kansanedustajana.

Vaheen vanhemmat olivat rusthollari Johan Vähävahe ja Karolina Vilhelmina Isakintytär. Hän toimi maanviljelijänä Eurassa 1881–1885, Pöytyällä 1885–1895 ja vuodesta 1895 Haapavedellä. Vahe sai kunnallisneuvoksen arvon 1928.

Vahe oli kansanedustajana 1907–1909 ja 1910–1917 edustaen Oulun läänin eteläistä vaalipiiriä. Hän oli Haapaveden kuntakokouksen puheenjohtajana ja kuului Haapaveden kansanopiston johtokuntaan.

Iisakki Vahe oli naimisissa kolme kertaa: 1885–1890 Amanda Maria Lukkolan kanssa (jäi leskeksi), 1895–1913 Miili Sarénin kanssa (jäi leskeksi) ja vuodesta 1914 Emma Loviisa Järven kanssa.

Lähteet 
 

Kansanedustajat
Suomalaisen puolueen poliitikot
Oulun läänin eteläinen vaalipiiri
Vuonna 1860 syntyneet
Vuonna 1929 kuolleet